અમદાવાદ: મ્યુનિ. કોર્પોરેશનના ભ્રષ્ટ વિભાગ પૈકીના એક હેલ્થ વિભાગની કામગીરી એક અથવા બીજા પ્રકારે હંમેશાં વિવાદાસ્પદ રહી છે. હેલ્થ વિભાગ પાછળ મ્યુનિ. તિજોરીમાંથી દર વર્ષે લાખો રૂપિયા ખર્ચાય છે તેમ છતાં છેલ્લાં સવા બે વર્ષથી સમગ્ર વિભાગ ‘ઇન્ચાર્જ’ના હવાલે ચાલી રહ્યો છે, પરિણામે હેલ્થ વિભાગના અધિકારીઓ પર કોઇનો કોઇ અંકુશ રહ્યો નથી. મચ્છરથી ભરપૂર સિઝન ગણાતી ચોમાસાની ઋતુ વીતી ચૂકી અને અત્યારે ભરશિયાળો ચાલે છે. આવી મોસમમાં હેલ્થ વિભાગમાં તળાવને મચ્છરમુક્ત કરવાનો તખ્તો ગોઠવાયો છે.